Lav et referat af nedenstående tekst:

Tekst:
For lidt over en uge siden kunne TV2/Nord fortælle, at flere lokale borgere har politianmeldt en mand fra Farsø for hestevanrøgt. Men der stopper borgernes kamp mod manden ikke. I morgen vælger de nemlig at demonstrere i mod manden. Det var den lokale Helle Andersen, der i nattens mørke sneg sig ind på gården for at se hestene med egne øjne. Hun var nervøs for hestenes trivsel, da disse sjældent kom ud og hvis de gjorde, var meget tynde. Helle Andersen vurderer derefter, at hendes nervøsitet var begrundet. Hun mener, at fire ud af de fem heste har det så slemt, at de skal have omgående lægehjælp. Men indtil videre har manden kun fået en måneds varsel fra politiet. Og det synes de ikke er nok. Derfor har de lokale oprettet en Facebook-gruppe, hvor man kan ytre sin utilfredshed. Og det er nu dem, der står bag en lovlig demonstration i morgen fra klokken 11 på rastepladsen på Viborgvej ved Gedsted.

Referat:
Kampen mod en mand fra Farsø, der angiveligt misrøgter sine heste, fortsætter. I morgen demonstrerer kritikerne.